● [16.5] սյունակում լրացվում են վճարի հաշվարկման համար Դրույքաչափերի II բաժնի համապատասխան դրույքաչափերը, եթե հաշվետու եռամսյակում հանածոյի իրացման փաստացի գնի (առանց ԱԱՀ) և Դրույքաչափերի II բաժնով տվյալ հանածոյի մարված պաշարների համար սահմանված վճարի դրույքաչափի (այսուհետ` դրույքաչափ) արտադրյալը գերազանցում է Դրույքաչափերի IV բաժնով տվյալ հանածոյի մարված պաշարների համար սահմանված վճարի հաստատագրված դրույքաչափը (այսուհետ` հաստատագրված դրույքաչափ): [16.5] սյունակի տողում դրույքաչափ լրացված լինելու դեպքում [16.6] սյունակի համապատասխան տողում լրացում չի կատարվում: Ընդ որում, Դրույքաչափերով սահմանված այն գունագեղ քարերի տեսակների մասով, որոնց համար վճարը հաշվարկվում է հիմք ընդունելով ֆինանսների բնագավառում ՀՀ կառավարության լիազորած մարմնի կողմից հաշվետու եռամսյակի համար սահմանված տվյալ քարի միջազգային շուկայական միջին գինը (արտարժույթով), դրույքաչափերը ՀՀ դրամով հաշվարկելիս որպես փոխարժեք կիրառվում է հաշվետու եռամսյակին նախորդող ամսվա 20-րդ օրվա համար ՀՀ կենտրոնական բանկի հրապարակած՝ արտարժույթի նկատմամբ հայկական դրամի հաշվարկային փոխարժեքը: Դրույքաչափերի II բաժնով տվյալ քարի տեսակի համար սահմանված համապատասխան դրույքաչափերը լրացվում են միայն [16.5] սյունակում.